
	І. ВЪВЕДЕНИЕ


Настоящата Общинска програма за образователна интеграция на децата и учениците от етническите малцинства /ОПОИДУЕМ/ на Община Чавдар е израз на готовност за изготвяне и прилагане на интеграционни политики в Община Чавдар. Изготвена е в съответствие с действащите стратегически и оперативни национални документи на централните ведомства, в изпълнение на политиката за гарантиране на равните възможности на българските граждани. Общинската програма се базира на:
· Стратегия за образователна интеграция на деца и ученици от етническите малцинства (2015-2020);

· Национална програма за развитие на училищното образование и предучилищно възпитание и подготовка /2006 – 2015 г./;

· Рамкова програма за интегриране на ромите в българското общество /2010 – 2020 г./

· Национална стратегия на Р България за интегриране на ромите /2012 – 2020 г./;

· Конвенцията за борба срещу дискриминацията в областта на образованието
· План за действие за интегриране на ромите и гражданите, живеещи в сходна на ромите ситуация на община Чавдар
Целта на Общинската програма е да се представят възможните дейности,  да се предложат добри практики за насърчаване и интегриране на децата и учениците от етническите малцинства към образование. Чрез нея се  поставя акцент и върху социалното включване, трудова заетост, здравеопазване и жилищно осигуряване на малцинствата. Ще се търси комуникация и обмяна на опит и с други държави членки на ЕС в областта на образователната интеграция на учениците от етническите малцинства и борбата с дискриминацията, чрез проучване на добри практики за насърчаване на децата към образование. 
Общинската програма за образователна интеграция на деца и ученици от етническите малцинства на територията на община Чавдар 2016-2020 е рамков документ, задаващ насоките за изпълнение на политиката за интеграция в образователен и социално-икономически аспект. Следвайки правните документи на Европейския съюз, Националната стратегия на Република България за интегриране на ромите (2012 - 2020) и Областната стратегия за интегриране на ромите в Софийска област (2012 - 2020), тази Програма е израз на ангажираността на Община Чавдар за изпълнение на общонационалната политика за повишаване качеството на живота и целенасочен интегриран подход към деца, ученици и  гражданите в уязвимо положение от етнически произход.  

Необходимо е с всички подходящи средства да се търси предотвратяване на етническата нетолерантност, да се постигне интегриране в обществото на лицата в неравностойно положение и да има стремеж за изкореняване на бедността и социалната изолация. На общинско и местно ниво трябва да бъдат предприети мерки към осигуряване на образование, здравеопазване, програми за заетост, подобряване на жилищните условия.

Европейската платформа срещу бедността и социалното изключване от 2011 отчита, че рискът от бедност засяга пряко селските общности, които са застрашени от въздействието на икономическата криза, както и от прекомерните колебания в цените на суровините.

В България широко е разпространено схващането, че решаването на проблемите на малцинствата обслужва само тях, а не е в интерес на цялото общество. Община Чавдар разбира значението на тази част от населението, които са икономически фактор в момента и чийто принос ще расте с времето, като 2020 година- края на Общинската програма може да бъде преломна по отношение тяхното включване. 

 В борбата с бедността може  да се ангажира предоставянето на подкрепа  за малолетни и непълнолетни лица в неравностойно положение и от малцинствени етнически групи.

Интеграцията е правилно да бъде доброволно мотивиран процес, което означава, че малцинствата няма да се чувстват принудени да се интегрират.
Всеки представител от дадено малцинство, трябва да реши какви са предимствата и недостатъците от този процес.

Интеграцията на децата и ученици е дългосрочно предизвикателство пред Община Чавдар. Тя изисква координирано прилагане на последователни, целенасочени, активни и ефективни политики, мобилизация на отговорните институции и гражданското общество за постигане на напредък в конкретните обществени сфери.

За недопускане на дискриминация и неравнопоставеност, бедност и социално изключване на етническите малцинства, проблемите на тази младежка общност в Община Чавдар, изискват конкретна и своевременна намеса. 

Препоръчаните стъпки могат да надграждат постигнатото за равноправно интегриране, недискриминиране на ромите, другиге етноси и техните деца  в обществото и включването им изцяло в живота на ниво община, използвайки образованието и грамотността.

Целите на община Чавдар са: подобряване качеството на живот на уязвимите групи деца и ученици от етническите малцинства, преодоляване на изолацията им, активизиране на обкръжението за прояви на толерантност, съпричастност и активно социално поведение.

Образователна интеграция на децата и учениците от етническите малцинства може и трябва да се съобрази и със Здравна стратегия за лица в неравностойно положение 2005-2015 година, принадлежащи към етнически малцинства, предвид ранното напускане на училище и връзката със създаване на семейства и поемане на родителство.

След 2020 година стратегическата програма може да бъде продължена, а в периода на действие при променена конюнктура да бъде допълвана в зависимост от постигнатите резултати, съществуващите политически, социални и икономически реалности и нови предизвикателства.

	ІІ. СЪСТОЯНИЕ НА ДЕЦА И УЧЕНИЦИ ОТ РОМСКАТА  И ДРУГИ ОБЩНОСТИ


Населението на община Чавдар към 31.12.2015 г. е 1238 души, по данни от Национална база данни.
По данни на Националния статистически институт от преброяването на населението и жилищния фонд от 2011 г. ромите остават третата по големина етническа група в България. Като роми са се самоопределили 325 343 души, или 4,9 % от българските граждани.

Доброволно отговорили по време на преброяването към 01.02.2011г., показва етническа структура на община Чавдар, при която 49 български граждани от ромски произход, няма самоопределили се от други етнически малцинства граждани. Независимо от този факт, при разработването на Общинската програма е отчетен дългосрочен хипотетичен вариант за увеличаване броя на други етнически представители на територията на Чавдар и посещението на деца и ученици в ЦДГ     „ Щастливо детство“  Чавдар и  ОУ „Св.Св. Кирил и Методий” Чавдар или от други населени места и общини. При  посочените тенденции за застаряване на населението на Община Чавдар, възможността да се привлекат с добри, работещи и адекватни инициативи деца и ученици живеещи извън Община Чавдар, не изключва увеличаването броя на представители от други етноси.

Според статистическа информация от преброяване на населението от НСИ от 2011г. е посочено: 

	Община
Чавдар
	Лица отговорили  за етническа принадлежност
	Етничечески представители

	
	
	Българи
	Роми

	1272
	1219
	1172
	49


Продължава тенденцията част от хората, които околното население назовава като "роми"или "цигани", да се самоопределят като българи, турци, румънци и др., което произтича от правото на преброяваното лице само да определи етническата си принадлежност или да не посочи такава.

Лицата от ромската етническа група са разпределени териториално във всички общини на страната, като това е в сила и за Община Чавдар. Около половината (55,4 %) от самоидентифициралите се като роми живеят в градовете. На територията на общината живее една малцинствена група – ромската. 
Според данни от Националния статистически институт данните за механичен прираст-  абсолютен брой на населението в Община Чавдар са в категория от -14 до 0. На картата са сравними данните на останалите общини от София област.

Естественият прираст- абсолютен брой за Община Чавдар, отново по данни от НСИ за 2012 година е в рамките от  /– 29/ до /– 6/.

Справката на Община Чавдар за прираста на населението за 2014- 2015 година е:

	Раждания за 2014 година
	17

	Раждания за 2015година
	15


Към починали:

	Починали за 2014 година 
	20

	Починали за 2015 година 
	18


 Тенденцията е за намаляване на населението и отрицателния естествен прираст, което прави значението на разработваната Общинска програма и Плана за прилагането и, още по-голямо.

АНАЛИЗ НА СЪСТОЯНИЕТО НА ДЕЦА И УЧЕНИЦИ ОТ РОМСКАТА ОБЩНОСТ ПО СЕКТОРИ

· ОБРАЗОВАНИЕ

Ромите имат малко по-забавено и слабо изразено нарастване на градското население, отколкото гражданите от турски произход и етническите българи.

Ромите са единствената група, при която делът на децата и младежите до 19-годишна възраст живеещи на село, е по-висок от относителния дял на ромското селско население.

На територията на община Чавдар има две учебни заведения- ЦДГ  „Щастливо детство“ и ОУ „Св.Св. Кирил и Методий”.
Обобщени данни  по различни показатели, показващи посещението на  училище.

За учебната 2015/2016г. в ОУ на Чавдар,  състоянието на учениците от социално уязвимите малцинствени групи  е:

Общ брой ученици                                                                          63
Брой от социално уязвими деца и ученици                                    15

Отпаднали и преминали в самостоятелна форма на обучение      0

По данни за броя на децата в съответствие по Админ М на МОН, в ЦДГ         „ Щастливо детство“ и ОУ с.Чавдар, има следното движение по години:
	Показател
	2013/2014
	2014/2015
	2015/2016

	Детски градини

	Детски градини - общо
	1
	1
	1

	Детски учители
	2
	2
	2

	Деца 
	28
	28
	27

	Целодневни детски градини
	1
	1
	1

	Детски учители
	2
	2
	2

	Деца - общо
	28
	28
	27

	Деца на 5- години обучаващи се в ЦДГ
	7
	9
	8

	Полудневна детска градина в ОУ
	1
	1
	1

	Детски учители
	1
	1
	1

	Деца 
	5
	6
	10


Образователната интеграция на етническите представители на деца и ученици е отправна точка за равноправното вписване на ромите в обществото на Чавдар. Тя е неделима част и необходим елемент от процеса на модернизация на българското образование. Без образователна интеграция на младежката етническа общност, образователните институции в Община Чавдар, не биха могли да отговорят на изискванията на пазара на труда за добре квалифицирана работна сила в бъдеще. Образователната интеграция е важна предпоставка и за последващо приобщаване на пазара на труда, за повишаване на здравния статус и за подобряване на жилищните условия.

Децата и учениците, които се обучават от начален етап до 7 клас на основно образование са записани и посещават училище. На територията на Община Чавдар, няма необхванати деца от образователната институция „Основно училище”. Една от причините е предлагането на безплатни услуги като: безплатна храна, безплатни учебници, целодневно обучение, участие в проектни инициативи. 

 Проблемите идват, когато няма контролиращия фактор-родители/семейство и липсва мотивация за образование.

Затова усилията на педагогическия колектив, на Общинската администрация са насочени и към децата и към родителите за завършване на основното образование и за продължаване на прогимназиален етап на обучение.

Нужни са образователни подходи, насочени към приемане на децата и учениците като личности. Осъзнаването на различията би позволило да се избегне общата рамка, както и чувството за принадлежност, което е наложено, а не избрано по свободен начин. 

За разширяване взаимодействие между поколенията, за намаляване  отдалечаването във виртуалното простраство на лицата в неравностойно положение, инициативата е да се работи за осигуряване достъпа да информационни и комуникационни технологии в духа на Европейската политика. Общинската програма има за цел да насърчава инициативи, включващи и участието на деца и ученици от етническите представители, които да влязат дори в ролята на обучители за свои близки, родители, семейства за информационно и компютърно ограмотяване. По този начин допълнителното интегрирането на представители от етническите общности, ще бъде предпоставка за положителен дългосрочен образователен ефект.

В основата на тази Програма стои разбирането, че съпричастността в действията и общото опознаване и откриване на близкия обкръжаващ ни свят е един от добрите модели за създаване на мултикултурна среда.
· ЖИЛИЩНИ УСЛОВИЯ
Според политиката на Европейския съюз, липсата на жилище или недостойното жилище накърняват много сериозно човешкото достойнство, като това води до значителни последици върху всички други права.  

Сериозен проблем в национален аспект пред който са изправени ромите например, е нарастването на обособеността на тяхната общност. 

На територията на община Чавдар семействата на учениците и децата живеят в собствени или семейни жилища. 

Често в едно жилище обаче живеят няколко поколения, което поставя допълнително предизвикателство за предстояща работа с разширените  семейства. 

В Програмата се обръща специално значение на социалните и здравни услуги, за да се запълнят празнините относно капацитета на тази целева група от общността на Община Чавдар, чрез насърчаване на образователното приобщаване на хората, борба срещу бедността и изключването. 

· БЪДЕЩА ПРОФЕСИОНАЛНА РЕАЛИЗАЦИЯ И ЗАЕТОСТ 
Възможностите за подготовка на младите поколения за вписване в икономиката и засилващите се трудности при търсенето и намирането на работа, са други причини за изготвяне на Общинската програма 2016-2020 година на Община Чавдар.

Връзката между ниво на образованост и грамотност и справяне с безработицата са в пряка зависимост. По-грамотните намират своето място, като примерите са от родителите на сегашните деца и ученици.

 Основните послания и тенденции до момента са:
• Огромното мнозинство от етническите малцинства в работоспособна възраст не е достатъчно образовано, за да участва успешно на пазара на труда; 
• В резултат на това, европейските страни губят стотици милиони евро годишно от ниска производителност и фискален принос към правителствата. 
• Към растеж с включване: преодоляване на празнотите в образованието също е икономически разумният избор, който трябва да бъде направен;
• По-добре образованите роми например могат да очакват много по-високи доходи. В сравнение с ромите с начално образование, онези, които са завършили средното си образование, могат да очакват с 83% по-високи доходи в България;

• Годишните изгоди за фиска от преодоляване на празнотите в заетостта са многократно по-високи от общите разходи за инвестиции в публичното образование за всички ромски деца- със 7.7 пъти за България; 

• Делът на ромите спрямо населението в работоспособна възраст в различните страни ще се увеличава, тъй като населението в повечето страни от Източна и Централна Европа прогресивно застарява. Равностойната трудова заетост на ромското население е от основно значение  в дългосрочна перспектива за покриването на нарастващите разходи на национално ниво за пенсии, здравеопазване и други разходи, свързани със застаряването на населението. 
Тенденцията е в сила и за населението на Община Чавдар, което изисква отчитане на гореспоменатите тенденции на ниво държава и адаптирането на усилията, на ниво Община.

По ЗСПД се подпомагат двадесет и две ромски семейства, което е показател за броя на малолетните и непълнолетните в Община Чавдар, но и показател за икономическия статус на родителите.

За да не бъдат ромите в неизгодно положение на пазара на труда в резултат на динамиката в живота, конкурентноспособността им може да се повиши основно на база образование. 

Патриархалните норми на свръхконтрол върху поведението на момичетата   също водят до ранно отпадане на момичетата от някои ромски субгрупи от училище.
· ЗДРАВЕОПАЗВАНЕ
Нивото на здраве е свързано със социално-икономическия статус на човека. Децата и учениците от етнически произход се отглеждат при сравнително добри условия на територията на Община Чавдар, но работата в дългосрочен аспект трябва да се насочи към изграждане на здравна култура. Такава ще им бъде от полза за тях самите, а в последствие и за техните семейства.

На територията на Община Чавдар има следните медицински специалисти, които са значим фактор в осигуряване на здравето на деца и ученици от етническите групи:
	
	
	
	(Брой)

	Показател
	2013
	2014
	2015

	

	Медицински кадри към 31.12.

	Лекари - общо 
	1
	1
	1

	в т.ч. Oбщопрактикуващи1
	1
	1
	1

	Лекари по дентална медицина
	1
	1
	1

	Медицински специалисти по   здравни грижи в здравен кабинет в ОУ с.Чавдар
	1
	1
	1



Препоръките в Общинската програма са за:

· Превенция на рисково поведение;

· Превенция от ранни бракове;

· Превенция на ранно майчинство за момичетата;

· Повишаване имунитета на младите хора, чрез подобряване на средата, в резултат на повишено образование и здравната осигуреност сред ромското население;

· Намаляване на хроничните заболявания, чрез добра култура, правилен начин на живот и хранене, с оглед по-добро качество на живот и в резултат на мотивация за успех.

ЗДРАВЕ ЧРЕЗ СПОРТ

Община Чавдар разполага със Спортен комплекс «Чавдар»  с тенис на корт и спортна площадка намиращи се в двора на училището, както и с Туристически увеселителен парк в местността «Света Петка», като спортните съоръжения са достъпни за всички деца и ученици от етнически групи.

Предстоящи за периода 2020 година ще бъдат посоката за привличане на децата и учениците от ромски произход за участие в различни спортни форуми.
ІІІ. ВИЗИЯ

Социалната интеграция е предпоставка за успешно и устойчиво развитие на българското общество.

Интеграцията на ромите, на българските граждани в уязвимо положение и такива, принадлежащи към други етнически групи, е активен двустранен процес на социално включване, насочен към преодоляване на съществуващите за тях негативни социално-икономически характеристики. 

За интеграцията на децата и учениците е необходимо адаптиране на  правните норми, с активното участие на самите етнически малцинства, така че те да благоприятстват интеграцията- чрез научаване на езика, ограмотяване, приобщаване към други културни и битови норми, образование, придобиване на професия и работни навици.

Приобщаването на ромите например е в съответствие и с приоритета за приобщаващ растеж от Стратегията на Европейския Съюз до 2020 год.

Пълната интеграция на ромите ще донесе значителни икономически ползи
 за нашите общества, особено за страните с намаляващо население, които не могат да си позволят да изключат голяма част от потенциалната си работна ръка, каквато е и България. 

Мерките за преодоляване на ромското изключване трябва да се впишат в по-широката рамка на европейските политики в областта на равенството, приобщаването и растежа. Общата цел е постигането на общество, предоставящо равни възможности за всички, а не нова форма на етническа сегрегация: всеки напредък, който може да бъде постигнат в областта на ромското приобщаване, представлява и напредък по отношение на приобщаването на всички етнически малцинства в ЕС, като важи и обратното.

Общинската програма за нов път на растеж и вписване на младите етнически представители в Община Чавдар за периода 2016- 2020 година  трябва да бъде за интелигентен, устойчив и приобщаващ растеж. Необходими са дългосрочни действия, в активен диалог с роми и турци, в двустранния процес, който изисква промяна в нагласите на мнозинството хора, а така също и в членовете на етническите общности.

ІV. СТРАТЕГИЧЕСКА ЦЕЛ

Създаване на условия за равноправно интегриране на деца и ученици от етнически малцинства и на други представители в уязвимо положение по отношение обществения и икономическия живот чрез осигуряване на равни възможности и равен достъп до правото да се образоват и посещават всички форми на ограмотяване в училище и извън него на територията на община Чавдар. В много държави ромите представляват значителна и увеличаваща се част от населението в училищна възраст и следователно от бъдещата работна сила. Периода на  действие на изготвяната Общинска програма за образователна интеграция на деца и ученици от етническите малцинства  на територията на Община Чавдар 2016-2020 и План за прилагането й,  е поредното доказателство, че в Община Чавдар се търсят дългосрочни пожителни резултати за следващото десетилетие, когато икономическата конюнктура на района ще бъде променена. По този начин се правят вложения в образование, което ще даде бъдеща грамотност и професионални умения за представителите на тази група. Реалната ситуация е в посока: сегашните ученици от шести и седми клас например, през 2020 могат да бъдат вече родители. Според приблизителни изчисления в Република България 23 % от хората, които навлизат в трудовоспособна възраст, са роми.
Ромското население е младо: 35,7 % от ромите са на възраст под 15 години, в сравнение с 15,7 % за населението на ЕС като цяло. Средната възраст сред ромите е 25 години, в сравнение с 40 години в ЕС като цяло. Голямата част от ромското население в трудоспособна  възраст не разполага с образователен ценз, необходим за намирането на добри работни места. 

Ето защо е от изключителна важност да се инвестира в образованието на деца и ученици от ромски и друг етнос, за да им се даде по-късно възможност за успешен старт на трудовия пазар. В държавите-членки на Европейския съюз със значителен брой ромско население, това вече има икономическо отражение. 

V. ПРИОРИТЕТИ 

ОСНОВЕН- „ОБРАЗОВАНИЕ”
ПОДПРИОРИТЕТИ:

„ЗДРАВЕОПАЗВАНЕ”, „ЖИЛИЩНИ УСЛОВИЯ”, „ЗАЕТОСТ”, „ВЪРХОВЕНСТВО НА ЗАКОНА И НЕДИСКРИМИНАЦИЯ”, „КУЛТУРА И МЕДИИ”.
ПРИОРИТЕТ  - „ОБРАЗОВАНИЕ” 
Основна цел е привличане,  обхващане и задържане на деца и ученици от етнически малцинства в образователната система на Община Чавдар.

Цели и специфика:

1. Повече грамотни семейства;

2. Адекватни цели за постигане от деца и ученици, посещаващи учебните заведения, подкрепяни от родителите;

3.Училището- добро място на всички деца. Интеграция и недискриминация.
4. Осигуряване на допълнителни знания с ученици, за които е установено, че имат пропуски при усвояване на учебния материал чрез практическо прилагане.
5. Повишаване на качеството на образование в училище чрез създаване на по- качествена учебна среда.

6. Взаимно опознаване на учениците от различни етноси и възпитаването им в дух на толерантност.

7.Засилване на мотивацията на учениците и родители за участие в образователния процес посредством различни форми на комуникация.

8. Създаване на условия за успешна социализация на ученици от етнически малцинства и насочването им за бъдещата им професионална реализация.
9.Преодоляване на негативни обществени нагласи, основани на етнически произход и бит.

Задачи:

1. Надеждна подкрепа и разбиране в системата на предучилищното и училищното образование;

2. Обучение в дух на толерантност и недискриминация в детската градина и в училището, чрез съхраняване и развиване на културната идентичност на деца и ученици от етнически произход;

3. Повишаване на ангажимента на родителите, засилване на сътрудничеството и включване на всички деца от семействата за постигане на общата цел- образование!

Конкретни дейности за постигане на целите:

· Редовна посещаемост на учебните занимания; 
· „Интересно е в училище”- възможности при целодневното обучение;
· Община Чавдар подкрепя като партньор училища от съседни общини в района, за разработване на проекти и кандидатстване по Оперативна програма „Наука и образование за интелигентен растеж” 2014-2020.

· Привличане вниманието на децата, чрез използване на наученото в практиката;

· Прилагане на разнообразни форми и програми за работа с деца с трудности и дефицити в обучението и отпаднали от училище с цел тяхната реинтеграция, при необходимост;

· Установяване на основните фактори водещи до непостъпване и преждевременно отпадане от училище;

· Насърчаване на отговорно родителско поведение;

· Родителски иницативен комитет;

· Интегриране на деца и родители при усвояване на знания.

Документът трябва да се разработва в партньорство с всички заинтересовани участници на местно ниво в периода 2016-2020 година, което изисква привличане на отговорните институции:

Община Чавдар
ОУ „Св. Св. Кирил и Методий“
ЦДГ „Щастливо детство”
Училища от съседни общини в района на Средногорието 
Представители на бизнеса на територията на Община Чавдар
Неправителствени сдружения, 

имащи отношение към реализирането на Общинската програма за периода 2016- 2020 година.

ПОДПРИОРИТЕТИ:

ЗДРАВЕОПАЗВАНЕ, ЖИЛИЩНИ УСЛОВИЯ, ЗАЕТОСТ, ВЪРХОВЕНСТВО НА ЗАКОНА И НЕДИСКРИМИНАЦИЯ, КУЛТУРА И МЕДИИ.
Основните цели са осигуряване на равенство в достъпа до качествени здравни услуги; превантивни програми за подобряване условията на живот за деца и ученици; разбиране на необходимостта от спазване на закона и умения за разчитане на правните разпоредби; подобряване на културата на етническите представители и приемането и като допълнителна възможност да „разговаряме на разбираем език”.

Акцент на детайлите по подприоритетите:
„ЗДРАВЕОПАЗВАНЕ” 

· Провеждане на информационни кампании по проблемите на СПИН, часове по здраве, изграждане на навици за здравословен начин на живот;
·  Превантивни грижи за детското здравеопазване;

·  Развиване на здравна медиация и на различни форми на работа  с деца и ученици за повишаване на здравните знания и осигуряване на достъп до здравна информация;

· Формиране на отношение на отговорен и добър стопанин при изграждане навици при деца и ученици от етнически произход. Принципът на „Добрият пример”;
· Изграждане на съвременни поведенчески модели;

„ЗАЕТОСТ”
- Насърчаване на заетостта  сред родителите и семействата на деца и ученици, чрез провеждане на обучение на безработни лица за ключови компетентности;
ПОДПРИОРИТЕТ „ВЪРХОВЕНСТВО НА ЗАКОНА И НЕДИСКРИМИНАЦИЯ”

- Спазване на закона от всички български граждани;

- Създаване на условия за равен достъп на деца и ученици  от етнически малцинства до обществения културен живот и съхранение и развитие на традиционната им  култура и творчество.

Постигането целта на този подприоритет в частта „Недискриминация”, може да бъде осъществена чрез:

· Повишаване капацитета на общинските служители на Община Чавдар, чрез усвояване на умения за работа с представители на етнически малцинства- семейства и техните деца;

· Интеграция и предоставянето на общински социални услуги за ромите и насоки за институциите за изграждане на политики по отношение интеграцията на децата, с конкретни приложения и иновативни подходи за приобщаване.
· Продължаваща работа по създаване на партньорска мрежа за сътрудничество при осъществяването на сегашни и бъдещи проекти и политики по приобщаване на ромите чрез образование, за борба с дискриминацията.

Постигането на целта e въвеждане на иновативни подходи при решаването на конкретни проблеми на територията на Община Чавдар, чрез подобряване качеството на живот на младите хора от етнически малцинства, повишаване капацитета на общинските служители по прилагане на европейските политики в областта на интеграцията на ромите и борбата с дискриминацията. 

Обединяване около мнението, че за интеграцията и проблемите на ромските общности вместо да се говори е необходимо да се работи в екип, за да се постигне интеграция. 
VI. КОНТРОЛНИ ДЕЙНОСТИ

Превантивни са контролните дейности, които пречат да възникнат нежелани събития.

С тях се въвеждат мерки за избягване на предвидените евентуални отклонения и проблеми преди тяхното настъпване.

Констативни са тези контролни дейности, с които се установяват възникнали нежелани събития и се сигнализира на непосредствения ръководител за тях.

Корективни са контролните дейности, които целят да бъдат поправени последицитеот настъпили нежелани събития.

ПОДПРИОРИТЕТ: КУЛТУРА
Обръщане на внимание към ключовата роля на доброволчеството и активното гражданство като инструменти на сближаване и действие за борба срещу икономическите, социалните и екологичните различия, насърчаващи участието на най-младите граждани от етническите малцинства  в обществения живот чрез култура, изкуства, клубове на етносите. 

VІI.ОЧАКВАНИ РЕЗУЛТАТИ:
В края на периода на Общинската програма очакваме:
· Повишено качество на образование на деца и учениците в уязвимо социално-икономическо положение, които се самоопределят като роми и турци, така и за ученици в сходна ситуация;
· Повишена посещаемост на учебните занятия от учениците;
· Повишена здравна и екологична култура на учениците и младите хора;
· Намалена безработицата сред етническите малцинства.
	       VІІI. МЕХАНИЗМИ ЗА ИЗПЪЛНЕНИЕ НА ИНТЕГРАЦИОННАТА ПОЛИТИКА

Индикатори за изпълнение


·  Изпълнението на Програмата е съвместна задача на органите на местната власт- Община Чавдар, Ръководители на Общинските ОУ и ЦДГ Чавдар, Дирекция Социално подпомагане”- Пирдоп, Дирекция “Бюро по труда”- Пирдоп  и МКБППМН.
· Индикаторите за наблюдение и оценка
· Въз основа на събраната обективна информация и данни, отчита напредъка и степента на постигане на целите и приоритетите за развитие на Община Чавдар по образователни, интегративни, социално- икономически и финансови характеристики. Подходящо е за целите на Програмата да се използват два вида индикатори:

· - индикатори за резултат;

· - индикатори за въздействие.

· При изпълнението на Програмата и Плана за прилагането и, ще се съблюдава принципът на партньорство с Общинската администрация, местните общности и представители на целевата група.

· Финансирането на изпълнението на Програмата ще се осъществява със средства от Общинския бюджет, Републиканския бюджет и средства от европейски фондове, събразно реалните възможности и подреждане на приоритети.
	   IX. МОНИТОРИНГ НА ИЗПЪЛНЕНИЕТО


· Оценката на изпълнението се осъществява чрез мониторинг  и прилагане на различни форми за наблюдение и оценка.
· Целта на мониторинга е чрез систематично събиране и анализиране на информация да следи за постигането на измерими резултати от дейностите по изпълнението на мерките, както и активно да включи заинтересованите страни в осъществяването на оценката и наблюдението.

· Напредъкът се отчита в доклад и не изключва прилагане на други форми за наблюдение и оценка.
· Важен фактор за изпълнението на общинския план за действие е да се организира и толерира включването на всички институции, етнически представители, НПО и всички единомислещи.
X. ЗАКЛЮЧЕНИЕ
Осигуряването на активното участие на децата и учениците от етнически малцинства е от ключово значение, като те ще допринесат за развитието на обществото и на Община Чавдар.

Общинската програма за образователна интеграция  на деца и ученици от 
етническите малцинства на територията на община Чавдар 2016 - 2020 г. и 
Плана за прилагането й са приети на редовно заседание на Общинския  
съвет Чавдар с Решение № 61 по Протокол № 6 от 25.02.2016г.

